Hajdúszoboszló Város Önkormányzata Képviselő-testületének

11/2021. (III. 25.) önkormányzati rendelete

a közterület-használat, közterület-hasznosítás helyi szabályairól szóló

12/2019. (IV. 25.) önkormányzati rendelet módosításáról

Hajdúszoboszló Város Önkormányzatának Képviselő-testülete feladat- és hatáskörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a veszélyhelyzet kihirdetéséről szóló 40/2020. (III. 11.) Korm. rendelet alapján, Hajdúszoboszló Város Önkormányzatának Polgármestere az Alaptörvény 32. cikk (1) bekezdés a) pontjában meghatározott jogalkotási hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva, figyelemmel az általános közigazgatási rendtartásról szóló 2016. évi CL. törvény a mozgóképről szóló 2004. évi II. törvény 37.§ (4) bekezdés, a szabálysértési eljárásról és szabálysértési nyilvántartási rendszerről szóló 2012. évi II. törvény 200. § (1) bekezdés a) pontja, valamint a nemdohányzók védelméről és a dohánytermékek fogyasztásának, forgalmazásának egyes szabályairól szóló 1999. évi XLII. törvény 2/A. §-a és az épített környezet alakításáról és védelméről szóló 1997. évi LXXVIII törvény 54. § (5) bekezdése rendelkezéseire is, a következőket rendeli el:

**1. §**

A rendelet 11. § (2) bekezdése helyébe az alábbi rendelkezés lép:

*„(2) A nyilvános árverésen elnyert jogosultság kötelező igénybevétellel egy főszezonra (92 nap), illetve háromszor három hónap) szól, mely főszezoni időtartam kezdő napja aktuális év június 1. napja. 2021. évben a nyilvános árverésen elnyerhető jogosultság kötelező igénybevétellel egy főszezonra szól (62 nap), mely főszezoni időtartam kezdő napja július 1. napja.”*

**2. §**

A rendelet 13. § (1) bekezdése helyébe az alábbi rendelkezés lép:

*„(1) A pályázatot évenként március 15-ig - 2021. évben május 10-ig -, vagy a kijelölt közterület/ek megüresedésétől számított 15 napon belül kell meghirdetni a helyben szokásos módon úgy, hogy legalább 8 munkanap álljon a pályázók rendelkezésére.”*

**3.§**

A rendelet 14.§ (2) és (3) bekezdés helyébe az alábbi rendelkezés lép:

*„(2) Az „A” jelű hely a Hajdúszoboszlói Turisztikai Nonprofit Kft. által hasznosított terület, előadóművészeti tevékenység - kulturális, turisztikai, művészeti és szórakoztató produkciók - végzése számára. A közterület használata a TDM szervezet és/vagy a Kovács Máté Művelődési Központ és Könyvtár által meghatározott időbeosztással történik úgy, hogy minél több előadóművész bemutatkozása legyen biztosított.*

*A „B” „C” és „D” jelű helyek utcai zenés-énekes produkciók számára kijelölt helyek, a közterület hasznosítása a Hivatal által meghatározott időbeosztással történik úgy, hogy minél több művész bemutatkozása legyen biztosított.*

*Az „E” és „F” jelű helyek portré-, és karikatúra rajzolás céljára hasznosítható közterületi helyek.*

***A 13. sz. pavilon a Bocskai István Múzeum által múzeumi ajándéktárgyak árusítására és információs pontként történő hasznosításra kijelölt hely.***

*(3) A 2.sz. és a 3.sz. mellékletben szereplő, kijelölt helyeken kívüli, egyéb közterület hasznosítási kérelmekről a Képviselő-testület dönt.* ***A Szent István park területén egyéb közterület-hasznosítási hely kijelölésére nincs lehetőség.”***

**4.§**

A rendelet 20.§-a értelmező és záró rendelkezések (22)- (23) pontja módosul az alábbiak szerint:

*„(22) Főszezoni időszak: Minden év június 01. – augusztus 31. közötti időszak.* ***2021. évben*** *július 01-augusztus 31. közötti időszak.*

*(23) Elő- és utószezon időszaka: Minden év szeptember 01. – szeptember 30.* ***(kivéve 2021. évben, június hó előszezon)*** *közötti és május 01. – május 31. közötti időszak.*

*(24) Egyéb időszak: Minden év október 01. – április 30. közötti időszak.”*

**5.§**

A rendelet javított 1. sz. melléklete, 2. sz. melléklete és 3. sz. melléklete lép életbe.

**Záró rendelkezések**

**6. §**

Jelen rendelet kihirdetése napján lép életbe.

***Czeglédi Gyula                                                          Dr. Korpos Szabolcs***

***polgármester                                                                       jegyző***

**1. sz. melléklet**

**Nyilvános pályázatra bocsátandó területek jegyzéke**

3.sz. mellékletben piros pöttyel és számozással vagy betűvel jelölve

1. Szent István parkban telepített pavilonok: 1, 2, 3, **4.,** 5, **6.-7.,** 8**, 9-10,** 11. **12.,**

2. Aqua-Palace előtti pavilonok: I, II, III.

3. Fürdő utcai pavilonok: IV, V.

4. Szent István parkban alkotóművészeti tevékenység végzésére kijelölt helyek: „E” „F”

**Nyilvános pályázat nélkül hasznosítható kijelölt területek jegyzéke**

3.sz. mellékletben zöld pöttyel és számozással jelölve

1. Szent István park területén kijelölt hely előadóművészeti tevékenység: „A”

2. Szent István park és Szilfákalja területén kijelölt helyek, utcai zenés-énekes produkció:

„B” „C” és „D”

3**. A Szent István park területén Bocskai István Múzeum számára kijelölt hely: 13. sz. pavilon.**

**Filmforgatás céljára történő igénybevétel**

1.) Turisztikailag kiemelt jelentőségű terület:

Liget utca - Bánomkerti út - Tessedik utca - Debreceni útfél - Hóvirág utca - Erkel Ferenc utca - Bartók Béla - Gázláng utca - Hőforrás utca - Attila utca - Wesselényi utca - Arany János utca - Szilfákalja - József Attila utca - Böszörményi út által határolt terület.

**2. sz. melléklet**

**Szent István park és Fürdő utca kijelölt helyei, pavilonok (1.sz. és 2.sz. ábra)**

G:\2019 évi szerződések\közterület\Szent István park I. helyek.tif

1.sz. ábra

J:\2019 évi szerződések\közterület\Pávay szobor-Szent István park II. helyek.tif

2.sz. ábra

**Gábor Áron utca, AQUA-PALACE előtti pavilonok (3.sz. ábra)**

G:\2019 évi szerződések\közterület\Gábor Áron utca Aqua Palace előtti pavilonok.tif

3.sz. ábra

**Szilfákalja kijelölt hely (4.sz. ábra)**

G:\2019 évi szerződések\közterület\Coop áruház előtti tér hely.tif

4.sz. ábra